Diari Oficial de la Generalitat Valenciana


Sumari del DOGV 1470, del 25-01-1991 (1991/820079)

RESOLUCIÓ de 16 de novembre de 1990, del Conseller d'Obres Públiques, Urbanisme i Transports, per la qual aprova definitivament el projecte de modificació puntual del Projecte Especial de Reforma Interior de l'Aigüera promogut per l'Ajuntament de Benidorm.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1470

Data del DOGV
:   25-01-1991

Secció del DOGV
:   ALTRES DISPOSICIONS

Número del document
:   1991/820079


Data del document
:   16-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Publiques, Urbanisme i Transports, de 16 de novembre de 1990, per la qual aprova definitivament el projecte de modificació puntual del Projecte Especial de Reforma Interior de l'Aigüera, promogut per l'Ajuntament de Benidorm.  
Vist el projecte de modificació puntual del Projecte Especial de Reforma Interior de l'Aigüera promogut per l'Ajuntament de Benidorm.  
Vist que el dia 3 d'octubre de 1990 va tenir entrada en aquesta Conselleria el projecte de modificació puntual del Projecte Especial de Reforma Interior de l'Aigüera de Benidorm a l?efecte que estableixen els articles 35.2 de la Llei del Sòl i 148 del Reglament de Planejament Urbanístic.  
Vist que el projecte consta de cinc apartats: a) Memòria descriptiva, b) Plànols, c) Ordenances, d) Pla d'etapes i e) Estudi econòmic financer.  
Vist que la Comissió Informativa d'Urbanisme de l'Ajuntament de Benidorm, en la sessió del dia 2 de novembre de 1988, va dictaminar favorablement sobre el projecte.  
Vist que el dia 2 de desembre de 1988 el ple de l'ajuntament va acordar aprovar inicialment el projecte de modificació i sotmetre l?expedient a informació pública durant el termini d'un mes.  
Vist que el dia 2 de gener de 1989 va ser publicat en el diari Informació i el 27 de gener de 1989 en el Butlletí Oficial de la Província d'Alacant a fi d'informar-ne públicament.  
Vist que durant el període d'informació pública no es va presentar cap al·legació.  
Vist que el dia 5 de maig de 1989 el ple de l'ajuntament va aprovar provisionalment el projecte de modificació puntual del Pla Especial de Reforma Interior de l'Aigüera, de conformitat amb el que disposa l'article 147 del Reglament de Planejament Urbanístic.  
Vist que el dia 25 de gener de 1990 l'ajuntament va enviar  
a la Unitat de Carreteres del Ministeri d'Obres Públiques i Urbanisme un exemplar del projecte a fi que s'emetés un informe a l'efecte previst en l'article 10.2 de la Llei 25/1988 de Carreteres, que d'acord amb l'article esmentat amb anterioritat va acordar informar favorablement el dia 13 de febrer de 1990.  
Vist que es va sol·licitar l'informe preceptiu a la Comissió Territorial d'Urbanisme d'Alacant, que va acordar informar favorablement en la sessió del 4 de maig de 1990.  
Atès que l'objecte del projecte consisteix a una compensació de superfícies, sense alterar aprofitaments, la qual cosa està afavorida per la facilitat que infereix l'estructura de la propiedad de la zona (un únic propietari), i pel disseny de dos edificis simètrics a l'entrada del pont, a tall de porta de la ciutat, amb els quals es proporcione una major altura respecte de l'ordenança de la resta del projecte (PB+ E + 5). A més es proposen tres altures escalonades i es redistribueixen les superfícies edificables. I tot això sense que implique un major aprofitament volumètric dels solars, de la mateixa manera que es propicia la solució als accessos al parc des de la part superior del pont.  
Atès que d'acord amb el que estableix l'article 43.1 de la Llei del Sòl els plans especials es tramitaran d'acord amb el procediment establert en l'article 41 d'aquesta llei.  
Atès que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordats del Reglament de Planejament.  
Atès que és competent per a l'aprovació definitiva el Conseller d'Obres Públiques, Urbanisme i Transports, en aplicació d'allò que disposen els articles 35.2 de la Llei del Sòl i 148 del Reglament de Planejament, en relació amb l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals esmentats, de Llei del Sòl, de Llei de Procediment Administratiu i altres que hi són d'aplicació, resolc:  
Aprovar definitivament el projecte de modificació puntual del Projecte Especial de Reforma Interior de l'Aigüera promogut per l'Ajuntament de Benidorm.  
Contra aquesta resolució, que no esgota la via administrativa, hom pot interposar recurs de reposició davant aquesta Conselleria en el termini d'un mes comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 16 de novembre de 1990.  
 - El Conseller d'Obres Públiques, Urbanisme i Transports: Eugenio Burriel de Orueta.